
4 DR 30.11.2009 

 
Akan tetapi ini tidak semestinya memenuhi keperluan, sebab dana itu terhad tetapi 

bagi persatuan pula, mereka haruslah berusaha untuk mendapatkan dana itu. Itu juga satu 
cara untuk membentuk belia kita pada masa depan yang lebih cemerlang dan boleh 
mengurus persatuan dengan lebih baik lagi. 

 Jadi selain daripada itu, berkaitan dengan kemudahan. Saya berpandangan kalau 
kita menyediakan dana untuk belia menjalankan aktiviti, harus juga menyediakan pelbagai 
kemudahan atau tempat supaya mereka ada tempat untuk menjalankan aktiviti. Itu adalah 
penting juga bagi kementerian. Sekian, terima kasih. 

 Tuan Hee Loy Sian [Petaling Jaya Selatan]: Terima kasih Tuan Yang di-Pertua, 
10 tahun yang lalu, kerajaan telah menghabiskan berjuta-juta ringgit apabila melaungkan 
dan memperkasakan belia dan persatuannya melalui Kempen Rakan Muda, dan hasilnya 
tidak ke mana. Maka remaja dan belia kita semakin teruk keadaan sosialnya pada hari ini, 
bahkan persatuan belia makin lesu terutama apabila masalah Mat Rempit sampai kini tidak 
dapat diselesaikan. Keintiman persatuan belia tidak jelas, program belia antara kaum jarang 
dilaksanakan dan apakah jaminan Menteri agar “1 Belia 1Malaysia” ini tidak menjadi satu 
retorik sahaja dan membazirkan wang rakyat. Terima kasih. 

 Tuan Wee Jeck Seng: Yang Berhormat itu tidak benar, kementerian sentiasa 
mengambil berat mengenai persatuan belia. Jadi apa yang harus diingat ialah, belia yang 
dimaksudkan atau di bawah kementerian adalah daripada umur 15 tahun ke atas dan 40 
tahun ke bawah, maknanya masih ada banyak lagi sebab mengapa belia kita ada masalah, 
bukan semata-mata bergantung kepada Kementerian Belia dan Sukan sahaja.  

 Kementerian Belia dan Sukan memang telah mengambil pelbagai langkah, 
konsep “1 Belia 1Malaysia” selama ini, dan sebab itu saya katakan kerajaan tidak mahu 
mencicirkan sesiapa sekalipun. Jadi  belia atau persatuan belia haruslah memainkan 
peranan termasuk Yang Berhormat supaya program-program yang dilaksanakan oleh 
kementerian harus disambut dengan baik. Sekiranya ada kelemahan, maklumkanlah 
kepada kementerian, kita faham masalah ini pernah berlaku tetapi apa yang penting ialah, 
kita berharap terutama belia kita tanpa mengira kaum dapat memanfaatkan dan 
kementerian telah memfokuskan tiga elemen utama untuk mendidik belia contohnya:- 

(i) kepimpinan; 

(ii) kemahiran; dan 

(iii) keusahawanan. 

■1020 
Jadi, kita harap perbelanjaan yang dikatakan oleh Yang Berhormat itu, kita 

memang menggunakan sebaik yang boleh. Jadi, harap dapat bantuan lah terutama 
daripada semua pihak. Sekian, terima kasih.  

 
4. Tuan Tan Tee Beng [Nibong Tebal] minta Menteri Dalam Negeri menyatakan, 
berapa banyak rakyat Malaysia yang masih memegang kad pengenalan merah. Bolehkah 
kementerian memberi satu angka yang terkini mengikut pecahan negeri. 
 

Timbalan Menteri Dalam Negeri I [Datuk Wira Abu Seman Yusop]: Terima 
kasih Tuan Yang di-Pertua. Saya mengucapkan terima kasih kepada Yang Berhormat 
Nibong Tebal yang telah mengemukakan pertanyaan. Untuk maklumat Ahli Yang 
Berhormat dan juga Dewan yang mulia, kad pengenalan merah adalah diberi kepada 
seseorang yang bukan warganegara Malaysia tetapi bermastautin secara tetap di Malaysia.  

Jumlah mereka yang memegang kad pengenalan merah ini sehingga September 
2009 adalah berjumlah 374,500 orang. Bagi pemegangan kad pengenalan merah yang 
dilahirkan di Malaysia jumlah mereka adalah seramai 64,731 orang dan pecahannya 
mengikut negeri adalah seperti berikut:  

 

 

 



Akan tetapi ini tidak semestinya memenuhi keperluan, sebab dana itu terhad tetapi bagi persatuan pula, mereka haruslah berusaha untuk mendapatkan dana itu. Itu juga satu cara untuk membentuk belia kita pada masa depan yang lebih cemerlang dan boleh mengurus persatuan dengan lebih baik lagi. Jadi selain daripada itu, berkaitan dengan kemudahan. Saya berpandangan kalau kita menyediakan dana untuk belia menjalankan aktiviti, harus juga menyediakan pelbagai kemudahan atau tempat supaya mereka ada tempat untuk menjalankan aktiviti. Itu adalah penting juga bagi kementerian. Sekian, terima kasih. Tuan Hee Loy Sian [Petaling Jaya Selatan]: Terima kasih Tuan Yang di-Pertua, 10 tahun yang lalu, kerajaan telah menghabiskan berjuta-juta ringgit apabila melaungkan dan memperkasakan belia dan persatuannya melalui Kempen Rakan Muda, dan hasilnya tidak ke mana. Maka remaja dan belia kita semakin teruk keadaan sosialnya pada hari ini, bahkan persatuan belia makin lesu terutama apabila masalah Mat Rempit sampai kini tidak dapat diselesaikan. Keintiman persatuan belia tidak jelas, program belia antara kaum jarang dilaksanakan dan apakah jaminan Menteri agar "1 Belia 1Malaysia" ini tidak menjadi satu retorik sahaja dan membazirkan wang rakyat. Terima kasih. Tuan Wee Jeck Seng: Yang Berhormat itu tidak benar, kementerian sentiasa mengambil berat mengenai persatuan belia. Jadi apa yang harus diingat ialah, belia yang dimaksudkan atau di bawah kementerian adalah daripada umur 15 tahun ke atas dan 40 tahun ke bawah, maknanya masih ada banyak lagi sebab mengapa belia kita ada masalah, bukan semata-mata bergantung kepada Kementerian Belia dan Sukan sahaja. Kementerian Belia dan Sukan memang telah mengambil pelbagai langkah, konsep "1 Belia 1Malaysia" selama ini, dan sebab itu saya katakan kerajaan tidak mahu mencicirkan sesiapa sekalipun. Jadi belia atau persatuan belia haruslah memainkan peranan termasuk Yang Berhormat supaya program-program yang dilaksanakan oleh kementerian harus disambut dengan baik. Sekiranya ada kelemahan, maklumkanlah kepada kementerian, kita faham masalah ini pernah berlaku tetapi apa yang penting ialah, kita berharap terutama belia kita tanpa mengira kaum dapat memanfaatkan dan kementerian telah memfokuskan tiga elemen utama untuk mendidik belia contohnya:- (i) kepimpinan; (ii) kemahiran; dan (iii) keusahawanan. #1020 Jadi, kita harap perbelanjaan yang dikatakan oleh Yang Berhormat itu, kita memang menggunakan sebaik yang boleh. Jadi, harap dapat bantuan lah terutama daripada semua pihak. Sekian, terima kasih. 4. Tuan Tan Tee Beng [Nibong Tebal] minta Menteri Dalam Negeri menyatakan, berapa banyak rakyat Malaysia yang masih memegang kad pengenalan merah. Bolehkah kementerian memberi satu angka yang terkini mengikut pecahan negeri. Timbalan Menteri Dalam Negeri I [Datuk Wira Abu Seman Yusop]: Terima kasih Tuan Yang di-Pertua. Saya mengucapkan terima kasih kepada Yang Berhormat Nibong Tebal yang telah mengemukakan pertanyaan. Untuk maklumat Ahli Yang Berhormat dan juga Dewan yang mulia, kad pengenalan merah adalah diberi kepada seseorang yang bukan warganegara Malaysia tetapi bermastautin secara tetap di Malaysia. Jumlah mereka yang memegang kad pengenalan merah ini sehingga September 2009 adalah berjumlah 374,500 orang. Bagi pemegangan kad pengenalan merah yang dilahirkan di Malaysia jumlah mereka adalah seramai 64,731 orang dan pecahannya mengikut negeri adalah seperti berikut: